《新开湖诗 其二》
宋代·刘弇

平铺绉縠几千寻，潇洒由来爽客襟。天借月华来海上，地蒸云客出波心。

鱼虾泽国抛残玉，灯火船窗点碎金。闻说蚌胎无颣颗，又凭风力舞秋阴。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。